b'\n_START_ARTICLE_\nPerxe de la Placeta\n_START_SECTION_\nDescripci\xc3\xb3\n_START_PARAGRAPH_\nConstitu\xc3\xafa una porta de separaci\xc3\xb3 entre la Vila de Dins, on s\'hi concentrava la comunitat morisca, i la Vila de Fora, habitada per comunitat cristiana. El perxe es troba constru\xc3\xaft a la planta baixa d\'un edifici de pedra i t\xc3\xa0pia situat de forma perpendicular a la resta d\'edificacions del carrer. Est\xc3\xa0 suportat amb pilars de pedra col\xc2\xb7locats a cada extrem de la cara nord. Part de l\'embigat del sostre s\'ha substitu\xc3\xaft per un de nou de formig\xc3\xb3.\n_START_SECTION_\nHist\xc3\xb2ria\n_START_PARAGRAPH_\nFins a les darreries del segle XVI Asc\xc3\xb3 estava dividit en dos nuclis totalment independents l\'un de l\'altre, els moriscs i els cristians. Cada comunitat es regia per les seves pr\xc3\xb2pies lleis, costums i religi\xc3\xb3. Per aix\xc3\xb2, la Vila de Dins, la mahometana, tenia portes, els anomenats "perxes" que la separaven de la Vila de Fora i que tamb\xc3\xa9 facilitaven la comunicaci\xc3\xb3 interna.'